Боян Бойчев
Богатство

chitanka.info

Останах без пукната пара.

Наистина. Последните стотинки

Броя за цвете.

Два жетона телефонни

Прозвънват глухо в празния ми джоб.

Като в дълга, тягостна игра

Заровете хвърлям —

Една надежда, че резонно

Ще дойде най-накрая моят ход.

Но отдавна заровете са

С разпределени шест страни.

А аз набирам

Два тъй скъпи телефона,

За да чуя мама, татко,

И да си побъря със сестра ми.

За да чуя добре ли са децата,

И да призная на жена ми,

Че я обичам,

И че с последните пари

Съм й купил цвете.

Така, с ръка небрежно

В празния ми джоб,

Захвърлил зарчета надежда

Аз се прибирам —

Най-богат на този свят.

А в краката ми игриви

Зарчета подскачат,

Но жетони се намират трудно.

лятото на 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.